Vase Kraljevsko visočanstvo Prince Hokon,

Vaša Ekselencijo,

Gradonačelniče,

Dame i gospodo,

Dragi prijatelji,

U ime Kuće za ljudska prava cast mi je i zadovoljstvo izraziti dobrodošlicu Njegovom Kraljevskom visočanstvu.Tu prisutnost ne doživljavamo samo prigodnom. Znamo da ona odražava izuzetan interes i podršku Njegovog kraljevskog visočanstva i Kraljevine Norveske univerzalnim ljudskim pravima, ove i svuda u svijetu gdje je to potrebno.

Osvedošili smo se i sami mnogo puta u iskrenost, trajnost i dubinu te podrške. Ona stavlja Kraljevinu Norvešku u sam vrh zemalja u svetu, istinskih zagovornika ljudskih prava. Kraljevina Norveška je tako i jedan od najvećih donatora civilnom sektoru u Srbiji. Kako je naša zemlja kandidat za članstvo u EU, ta je podrška dodatno važna jer su ljudska prava bitan deo procesa integracije. Ta kontinuirana podrška Kraljevine Norveške obavezuje sve nas, *human rights defenders,* da svoje ciljeve i aspiracije sprovodimo sa punom odgovornošću i posvečenošću.

Velikodušna pomoć norveške vlade pomogla je rekonstrukciju ovog objekta i omogućila početak njenog rada injeno otvaranje prema javnosti, posebno prema mladim ljudima. Zato je dolazak i prisustvo Njegovog kraljevskog visočanstva ovoj svečanosti za nas izuzetno zadovoljstvo. Od srca ga pozdravljamo i želimo dobrodošlicu.

Dugujemo zahvalnost i bivšem gradonačelniku, Draganu Djilasu, odnosno Gradu Beogradu na spremnosti i dobroj volji da izadje u susret našim organizacijama – reč je o pet organizacija civilnog sektora - i ustupi nam ovaj prostor na korišćenje. Izražavamo dobrodošlicu gradonačelniku Siniši Malom. Svakako je dobrodošao kao prijatelj Kuće.

Organizacije koje su ušle u Kuću su decenijama promovisale gradjanske slobode i ljudska prava u veoma teškim okolnostima. Prolazile su kroz brojne intimidacije i osporavanja. To nas ipak nije odvratilo od našeg usmerenja. Ljudska prava su tema od koje se ne odustaje. Sloboda se mora stalno osvajati.

Kuća će biti na raspolaganju građanima Srbije za sve informacije i diskusije o ljudskim pravima, edukacijama za mlade. U sklopu Kuće bice i biblioteka koju će gradjani moći koristiti. Očekujemo da će Kuća za ljudska prava biti i mesto istinskog dijaloga, koji je toliko neophodan našem društvu. Sve to podrazumeva promovisanje društvene atmosfere i usvajanje političke kulture koja neguje pluralizam i jednakost svih ljudi u našoj izrazito multietničkoj zemlji.

Ovo je, istovremeno, prva institucija koja će biti okrenuta gradjanima sa idejom da pomogne u razumevanju procesa integracije u EU i univerzalnih vrednosti na kojima ona počiva. Za postkonfliktni region kakav Balkan jest od izuzetne je važosti prevladavanje tereta prošlosti, pomirenje i bolja budućnost u interesu svih. Ti su ciljevi u temelju Evrope. Te su aspiracije duh Europe.

Domovina Njegova Kraljevskog visočanstva nije članica EU, ali deli i ž*ivi* evropske i univerzalne vrednosti. Zato svi mi, *human rights defenders,* u njoj nalazimo najveću podršku. Taj duh – duh mira, toleracije i poštovanja ljudskog dostajanstva svih – negovati ćemo u našoj Kući. Svet u kojem živimo je svet velikih mogućnosti, ali i velikih ljudskih nejednakosti i golemih globalnih izazova. Na njih se može odgovoriti samo dubokim promišljanjem, dijalogom i suradnjom, solidarnošću i konsensusom u interesu dobrobiti svakog čoveka i čovečanstva u cjelini.

Vreme je da i naša zemlja usvoji politike koje će joj omoguciti da provodi puno poštovanje ljudskih prava kod kuće i da kreativno učestvuje, zajedno sa svim drugim zemljama koje dele univerzalne ljudske vrijednosti, uključjući Kraljevinu Norvečku, u borbi za bolji i pravedniji svet.

Vaše Kraljevsko visočanstvo,

U ime svih nas, još jednom izražavam zahvalnost Vašoj zemlji na tome što danas otvaramo ovu kuću. Ona je i Vaša, i u njoj ste uvek dobrosli. Uveravam Vas da ćemo uraditi sve da doprinesemo promociji i sprovodjenu ljudskih prava u Srbiji. Na to se obavezujemo i svima vama, dame i gospodo, posebno mladim ljudima.

Dame i gospodo,

zahvaljujem se svima vama koji ste došli da obelezite s nama ovaj važan datum za Kuću. Nadam se da ćete često dolaziti, te podržavati i pomagati nas u realizaciji ciljeva zbog kojih ova Kuća i postoji.